Ovo je članak o filmu.  Za TV seriju, vidi The Ghost & Mrs. Muir (TV serija).  

**Duh i gospođa Mjur** (engl. ) je američka romantična fantazija iz 1947. reditelja Džozefa L. Mankevica, sa Džin Tirni i Reksom Harisonom u glavnim ulogama. Snimatelj filma Čarls Lang bio je nominovan za Oskara za najbolju fotografiju. Američki filmski institut je ovaj film proglasio za jedan od *100 najlepših ljubavnih filmova svih vremena.*

Po motivima filma je snimljena i istoimeni televizijski sitkom, koji se originalno emitovao od 1968. do 1970.

Radnja
------

Kada joj muž pogine u ratu, Lusi Mjur odlučuje da ode iz svekrvine kuće, te se sa kćerkom i služavkom seli u staru vilu na obali mora. Uprkos upozorenju da je to ukleta kuća, u kojoj se pojavljuje sablast njenog prethodnog vlasnika, bivšeg mornara, mlada udovica uporno tvrdi da joj baš takva treba. Zaista, istog dana će upoznati kapetana Grega, markantnog i živahnog duha. U početku se neće slagati, pre svega zato što je ona žena, a poznato je da žene donose nesreću kada su u blizini mornarima, međutim ubrzo će se navići jedno na drugo. Na njegovu ideju, Lusi počinje da piše knjigu o njegovim pustolovinama. Izdavač je bio oduševljen knjigom i njena prodaja je Lusi (*Lučiji* kako je zvao duh) donela pravo malo bogatstvo. Ali kada se vratila kući, duh joj govori da je, uprkos ljubavi koju osećaju jedno prema drugom, odlučio da je više ne posećuje. Kaže da je ta veza apsurd i da ona treba da bude sa živima. Uprkos njenom protivljenju, on odlazi i ne posećuje je decenijama. Lusi je ostatak života provela mirno i naizgled srećno. Jednog dana je kćerka upoznaje sa budućim zetom, mladim i uspešnim poručnikom. U poverenju joj govori da je oduvek znala za njenu malu romansu sa kapetanom Gregom. Nekoliko dana kasnije, Lusi umire, a u sobi se iznenada pojavljuje kapetanov duh, koji joj kaže da život tek sada počinje.

Uloge
-----

| Glumac | Uloga |
| --- | --- |
| Džin Tirni | Lusi *Lučija* Mjur |
| Reks Harison | kapetan Greg |
| Džordž Sanders | *Ujka Nedi* |
| Natali Vud | Ana Mjur (dete) |
| Vanesa Braun | Ana Mjur (devojka) |
| Edna Best | Marta Hagins |
| Ana Li | gđa. Ferli |

Izvori
------

1. ↑  „www.afi.com". Arhivirano iz originala na datum 2011-06-05. Pristupljeno 6. 8. 2011.

Vanjske veze
------------

* *The Ghost and Mrs. Muir* na sajtu IMDb
* *The Ghost and Mrs. Muir* na AllMovie-u ()
* *The Ghost and Mrs. Muir* na filmskoj bazi podataka TCM

**Streaming audio**

* *The Ghost and Mrs. Muir* on Lux Radio Theater: December 1, 1947
* *The Ghost and Mrs. Muir* on Screen Directors Playhouse: August 16, 1951

| * p
* r
* u
Filmovi koje je režirao Joseph L. Mankiewicz |
| --- |
| 1940-e | 
* *Dragonwyck* (1946)
* *Somewhere in the Night* (1946)
* *The Late George Apley* (1947)
* *The Ghost and Mrs. Muir* (1947)
* *Escape* (1948)
* *A Letter to Three Wives* (1949)
* *House of Strangers* (1949)

 |
| 1950-e | 
* *No Way Out* (1950)
* *All About Eve* (1950)
* *People Will Talk* (1951)
* *5 Fingers* (1952)
* *Julius Caesar* (1953)
* *The Barefoot Contessa* (1954)
* *Guys and Dolls* (1955)
* *The Quiet American* (1958)
* *Suddenly, Last Summer* (1959)

 |
| 1960-e | 
* *Cleopatra* (1963)
* *Carol for Another Christmas* (1964)
* *The Honey Pot* (1967)

 |
| 1970-e | 
* *There Was a Crooked Man...* (1970)
* *Sleuth* (1972)

 |